Diari Oficial de la Generalitat Valenciana


Sumari del DOGV 7859, del 26-08-2016 (2016/6657)

Informe ambiental i territorial estratègic de la modificació número 4 del Pla General de Requena, Delimitació d'àmbits d'actuació aïllada en Batanejo.
------------------------------------------------------------------------------------------------------------------------------------------------------

### Dades del document

Número de DOGV
:   7859

Data del DOGV
:   26-08-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/6657


Data del document
:   10-08-2016

Organisme emissor
:   Ajuntament de Requena

Tipus de document
:   Anunci

Descriptors 

:   * Requena
    * pla d'urbanisme
    * administració local

Informe ambiental i territorial estratègic de la modificació número 4 del Pla General de Requena, Delimitació d'àmbits d'actuació aïllada en Batanejo.  
 [2016/6657]  
La Junta de Govern Local de l'Ajuntament de Requena, en la sessió extraordinària celebrada el 10 d'agost de 2016, va adoptar l'acord que en la seua part dispositiva diu el següent:  
  
«Primer. Concloure que la modificació número 4 del Pla General de Requena, Delimitació d'àmbits d'actuació aïllada en Batanejo, modificada, d'agost de 2016, d'acord amb els criteris establits en l'annex VIII de la Llei 5/2014 d'ordenació del territori, urbanisme i paisatge (LOTUP), no té efectes significatius sobre el medi ambient, excepte pel que fa al risc d'inundabilitat, però que, atés que ha sigut rectificada la modificació número 4, es considera que el risc associat a l'execució de l'obres serà minimitzat conforme establisca l'organisme de conca. De manera que, per a l'execució de les obres d'urbanització en zona de policia del llit públic, s'haurà de justificar que l'actuació no suposa afecció a tercers ni suposa augmentar el risc d'inundació aigües avall.  
Segon. Resoldre favorablement l'avaluació ambiental i territorial estratègica pel procediment simplificat de la modificació número 4 del Pla General de Requena, Delimitació d'àmbits d'actuació aïllada en Batanejo, i considerar, com a alternativa més idònia mediambientalment en aquesta actuació, l'alternativa proposada en el document inicial estratègic, enfront de l'alternativa 0.  
Tercer. Donar compte del contingut de la resolució de l'informe ambiental i territorial estratègic pel procediment simplificat a quants interessats apareguen en la tramitació ambiental d'aquesta actuació, incloent-hi aquest informe en la documentació de l'instrument de planejament urbanístic a l'efecte de posar-lo en coneixement de l'òrgan promotor i de l'òrgan substantiu, açò és, el Ple de la corporació.  
  
Quart. Ordenar la publicació de la resolució de l'informe ambiental i territorial estratègic pel procediment simplificat en el Diari Oficial de la Comunitat Valenciana, als efectes previstos en l'article 51.7 de la LOTUP.  
Cinqué. La resolució de l'informe ambiental i territorial estratègic pel procediment simplificat no és susceptible de cap recurs per considerar-se acte de tràmit, sense perjuí dels recursos que, si és el cas, procedisquen en via contenciosa administrativa enfront de l'acte que aprove l'instrument de planejament corresponent, la qual cosa no és inconvenient perquè puga utilitzar-se els mitjans de defensa que s'estimen pertinents en dret.  
Sext. La resolució de l'informe ambiental i territorial estratègic pel procediment simplificat perdrà la seua vigència i cessarà la producció dels efectes que li són propis si, una vegada publicat en el Diari Oficial de la Comunitat Valenciana, no s'haguera procedit a l'aprovació del pla o programa en el termini màxim de quatre anys des de la seua publicació. En tals casos, l'òrgan promotor haurà d'iniciar novament el procediment d'avaluació ambiental i territorial estratègica simplificada del pla o programa.»  
  
Requena, 10 de agosto de 2016.- L'alcalde: Mario Sánchez González.